Copacabana (ööklubi)
See artikkel räägib ööklubist. Teiste tähenduste kohta kohta vaata artiklit Copacabana. Copacabana on ööklubi, mis on tegutsenud mitmel pool New Yorgis Ameerika Ühendriikides. Varasematel aastatel oli see hüppelauaks paljudele hilisematele tuntud meelelahutajatele, nagu Danny Thomas, Pat Cooper ja Martin ja Lewis. Aastal 1978 kirjutas Barry Manilow ööklubist samanimelise laulu. Copacabanas on toimunud paljude filmide võtted, sh "Omad poisid" (ingliskeelne originaalpealkiri "Goodfellas"), "Raevunud härg" ("Raging Bull"), "Tootsie", "Kairo purpurne roos" ("The Purple Rose of Cairo"), "Carlito tee" ("Carlito's Way"), "Prantsuse sidemees" ("The French Connection"), "Martin ja Lewis" ("Martin and Lewis"), "Roheline raamat" ("Green Book"), "Beyond the Sea", "Surm iirlasele" ("The Irishman") ja "One Night in Miami...". Copacabanast on kirjutatud samanimeline muusikal ja mitu samanimelist filmi (nt 1947. aasta "Copacabana").